b'\n_START_ARTICLE_\nEnveiskj\xc3\xb8ring\n_START_PARAGRAPH_\nEnveiskj\xc3\xb8ring inneb\xc3\xa6rer at trafikk p\xc3\xa5 veier og gater bare g\xc3\xa5r i en retning. Gater og veier som er enveiskj\xc3\xb8rte merkes normalt med et bl\xc3\xa5tt, rektangul\xc3\xa6rt skilt med en hvit pil som angir kj\xc3\xb8reretningen (skilt nr 526.1/526.2 Enveiskj\xc3\xb8ring). I motsatt retning brukes forbudsskilt nr 302 (innkj\xc3\xb8ring forbudt). Det er r\xc3\xb8dt med en bred hvit, horsontal stripe. Skiltet kalles \xc2\xabInnkj\xc3\xb8ring forbudt\xc2\xbb. Det er forbudt \xc3\xa5 kj\xc3\xb8re forbi dette skiltet. Kj\xc3\xb8ring med motorvogn i strid med skiltet kan gi forenklet forelegg p\xc3\xa5 kr 4\xc2\xa0200. Dersom det er fortau, kan syklisten bruke fortauet._NEWLINE_Enveiskj\xc3\xb8ringer brukes b\xc3\xa5de i gater som er for smale til at kj\xc3\xb8ret\xc3\xb8y kan passeres hverandre, og for \xc3\xa5 skape flyt i trafikken.'